Author: Slepickova
Last saved by: Chvastek

Rozpočet Mesta Žilina na rok  2008 – 2.zmena

Rozpočet mesta Žilina na rok 2008 bol schválený Mestským zastupiteľstvom v Žiline dňa 10.12.2007 uznesením číslo 119/2007 ako vyrovnaný v príjmovej aj výdavkovej časti  vo výške 1 331 483 tis. Sk.
Uznesením MZ č. 50/2008 zo dňa 17.4.2008 bol rozpočet upravený  a následne schválený ako vyrovnaný v príjmovej aj výdavkovej časti vo výške 1 391 217 tis. Sk. 

Navrhované zmeny sú vypracované na základe skutkového stavu, nevyhnutných potrieb mesta a predpokladajú celkový rozpočet vyrovnaný v príjmovej aj výdavkovej časti vo výške  1 651 472   tis. Sk.

SUMARIZÁCIA | Rozpočet na rok 2008 | Zmena  č.2 | Upravený rozpočet na rok 2008
Bežné príjmy : | | 1 211 294 | 103 247 | 1 314 541
Kapitálové príjmy : | 73 923 | 31 900 | 105 823
Príjmové finančné operácie: | 106 000 | 125 108 | 231 108
Rozpočtové príjmy spolu | 1 391 217 | 260 255 | 1 651 472
Bežné výdavky spolu | 1 138 046 | 139 195 | 1 277 241
Kapitálové výdavky spolu | 72 532 | 120 370 | 192 902
Výdavkové finančné operácie | 180 639 | 690 | 181 329
Rozpočtové výdavky spolu | 1 391 217 | 260 255 | 1 651 472
Bežný rozpočet | | | 73 248 | -35 948 | 37 300
Kapitálový rozpočet | 1 391 | -88 470 | -87 079
Finančné operácie | -74 639 | 124 418 | 49 779
Hospodárenie celkom | 0 | 0 | 0

PRÍJMY
Bežné príjmy

Zmena rozpočtu daňových príjmov :
Na základe priebežného plnenia rozpočtu a predpokladu pre rok 2008 :
•	navýšenie dane za nevýherné hracie prístroje o 200 tis. Sk
•	navýšenie dane za vjazd a zotrvanie motor. vozidla v hist. časti mesta o 500 tis. Sk

Zmena rozpočtu nedaňových príjmov :
•	Príjmy z vlastníctva majetku
-	navýšenie položky príjmy z prenajatých budov, priestorov, objektov – školské  zariadenia - o 10 301 tis. Sk. Tieto príjmy  boli  poukázané v zmysle zákona č. 431/2002 Z.z. o účtovníctve na účet mesta v roku 2007 a následne budú  vrátené týmto zariadeniam v priebehu roku 2008, na použitie na  bežné výdavky

•	Administratívne poplatky 
-	navýšenie príjmov zo správnych poplatkov ( za overovanie o 100 tis. Sk, za trvalý pobyt o 100 tis.Sk, súdne poplatky o 600 tis. Sk - na základe skutočnosti, za zmenu licencie za výherné hracie prístroje o 30 tis. Sk, za výruby stromov o 50 tis. Sk ) spolu o 880 tis. na základe reálneho predpokladu 

•	Pokuty, penále a iné sankcie
-	navýšenie rozpočtu o pokuty za porušenie stavebného zákona o 1 600 tis. Sk

•	Poplatky a platby z nepriem.a náhodného predaja služieb      
-	platby na základe zmlúv o reklame vo výške 100 tis. Sk

•	Úroky z tuzemských úverov, pôžičiek….
-	navýšenie na základe skutočnosti a predpokladaného kvalifikovaného odhadu spolu o 700 tis. Sk

•	Iné nedaňové príjmy
-	vratka príspevku vyplývajúca z finančného vysporiadania za rok 2007 vo výške 600 tis. Sk

•	Tuzemské bežné granty a transfery
K úprave dochádza na základe  rozpisových listov prípadne zmlúv zo štátneho rozpočtu  SR  nasledovne :
-	Školstvo : navýšenie  o 3 694 tis. Sk (2 576 tis. Sk – prevádzka školských zariadení, 1 118 tis. Sk – náklady školského úradu )
-	Matrika :  navýšenie  o 239 tis. Sk
-	Stavebný úrad : zníženie o 1 220 tis. Sk  ( zníženie vlastných zdrojov – v príjmoch aj vo výdavkoch )
-	Regionálny rozvoj : poskytnutie dotácie vo výške 84 987 tis. Sk
   
Účelové dotácie sú v plnej výške zaradené aj do výdavkovej časti rozpočtu.
   
Kapitálové príjmy

•	Zmena rozpočtu na položke príjem z predaja kapitálových aktív                                             
-	navýšenie na položke predaj kapitálových aktív (bytov) o 1 700 tis. Sk – jednorazovo vyplatená  celá suma

•	Tuzemské kapitálové granty a transfery
-	dotácia z Ministerstva výstavby a regionálneho rozvoja SR na výstavbu nájomných bytov ( H9a,b a na Bratislavskej ul. ) vo výške 28 200 tis. Sk
-	nevyčerpaná účelová dotácia z roku 2007 účelovo určená na realizáciu prístavby gymnastickej telocvične pri ZŠ Karpatská ul. vo výške  2 000 tis. Sk, ktorá je v plnej výške zaradená aj vo výdavkovej časti rozpočtu

•	Zahraničné transfery
-	transfer z Eurofondov vo výške 666 tis. Sk na rekonštrukciu detských jaslí A. Kmeťa v Žiline 

Finančné operácie
•	zostatok účelových finančných prostriedkov z predchádzajúcich rozpočtových rokov vo výške 33 008 tis. Sk , ktoré budú použité v rozpočtovom roku 2008. V plnej výške sú zapracované aj do výdavkovej časti rozpočtu.
•	prevod prostriedkov z peňažných fondov vo výške 34 660 tis. Sk a to  :
1.	zostatok finančných  prostriedkov na bežných účtoch mesta  vo výške 13 954 tis. Sk na použitie v roku 2008
2.	20 706 tis. Sk  ako zostatok na mimorozpočtových finančných fondoch mesta na použitie v roku 2008
•	úvery zo Štátneho fondu rozvoja bývania na výstavbu nájomných bytov na Hájiku ( H 9a,b a nízkonákladové byty na Bratislavskej ul.) v celkovej výške 57 440 tis. Sk

VÝDAVKY
Bežné výdavky

•	Zmena rozpočtu na položke výdavky verejnej správy
      navýšenie výdavkov : 
-	na nákup interiérového vybavenia o 100 tis. Sk z dôvodu vybavenia kancelárií  koncom roka 2007 ( faktúry vystavené v roku 2008)
-	na všeobecný materiál o 230 tis. Sk – dodávka zariadenia pre evidenciu majetku  RFID tagy vrátane potlače, zápisu, otestovania 
-	na zabezpečenie aplikačných  školení k nasadeniu systému RFID o 60 tis. Sk
-	na všeobecné služby – inventarizácia a identifikácia pomocou RFID tagov o 610 tis. Sk
-	na špeciálne služby – úhrada faktúry za audit vo výške 4 701 tis. Sk, ktorý bol rozpočtovaný v roku 2007 a finančné plnenie je súčasťou rozpočtu roku 2008

Ostatné výdavky sú upravené v zmysle poskytnutých dotácií na regionálny rozvoj a na prenesené kompetencie štátnej správy. Súčasťou výdavkov sú aj vratky nevyčerpaných dotácií z predchádzajúcich rokov, ktoré podliehajú finančnému zúčtovaniu so štátnym rozpočtom. 
Tieto účelovo určené výdavky sú v plnej výške pokryté príjmami.

•	Zmena rozpočtu na položke transakcie verejného dlhu
-	navýšenie výdavkov o splátky úrokov z úveru zo ŠFRB o 400 tis. Sk

•	Zmena rozpočtu na položke cestná doprava
-	účelovo  určená dotácia na zabezpečenie prepravy zamestnancov závodu KIA – Hyundai vo výške 11 597 tis. Sk v zmysle zmluvy o regionálnom rozvoji na rok 2008

•	Zmena rozpočtu na položke divadlá
-	zvýšenie bežnej dotácie pre príspevkovú organizáciu Mestské divadlo o 400 tis. Sk ( z toho o 200 tis.Sk znížením kapitálového príspevku ) z dôvodu rekonštrukcie sociálnych  zariadení a nákupu praktikáblov

•	Zmena rozpočtu na položke ostatné kultúrne služby
-	navýšenie výdavkov na údržbu prímestských rozhlasov o 100 tis. Sk z dôvodu ich technického a morálneho zastarania a častej poruchovosti

•	Zmena rozpočtu na položke vzdelávanie
-	navýšenie dotácie pre materské školy o 2 130 tis. Sk z dôvodu otvorenia nových tried
-	dotácia vo výške 2 742 tis. Sk na prevádzku CVČ Žirafa
-	úprava – zníženie bežných výdavkov spolu o 970 tis. Sk ( z toho : MŠ o 70 tis. Sk,  ZŠ – ŠJ o 800 tis. Sk, ZUŠ o 100 tis. Sk) a následné zvýšenie kapitálových výdavkov o 970 tis. Sk z dôvodu zmeny zaradenia podľa rozpočtovej klasifikácie

Kapitálové výdavky
•	Zmena rozpočtu na položke výdavky verejnej správy  
-	navýšenie výdavkov na nákup softvéru na systém evidencie majetku o 270 tis. Sk
-	nákup licencií Microsoft vo výške 1 800 tis. Sk
-	navýšenie výdavkov na nákup interiérového vybavenia o 300 tis. Sk- koberec pre Mestské divadlo
-	navýšenie položky na nákup prevádzkových strojov a prístrojov o 130 tis. Sk – mobilný terminá PSION WA PRO RFID pre evidovanie majetku
-	navýšenie položky na nákup špeciálnych strojov aprístrojov o 300 tis. Sk - zabezpečenie exteriérového kamerového systému MsÚ a elektronické zabezpečenie prízemia  KC /pokladničné priestory a matrika/ s prepojením na PCO MP Žilina a modernizácia  kamerového systému – budova radnice
-	projektová dokumentácia vo výške 215 tis. Sk 
-	rekonštrukcia priestorov MsÚ 2 550 tis. Sk ( sekundárna výmeníková stanica pre ohrev veľkej zasadačky,  rekonštrukcia prízemných priestorov MsÚ  a vybudovanie zadného vchodu )

•	Zmena rozpočtu na položke cestná doprava
-	navýšenie na položke projektová dokumentácia k cestným stavbám o 1 480 tis. Sk 
-	navýšenie investičnej výstavby : ul. Dolný Val (povrchové úpravy a dažďová kanalizácia) o 2 000 tis. Sk

•	Zmena rozpočtu na položke cestovný ruch
-	kapitálová dotácia pre príspevkovú organizáciu TIK vo výške 500 tis. Sk na rekonštrukciu priestorov

•	Zmena rozpočtu na položke rozvoj bývania 
-	navýšenie rozpočtu o 96 443 tis. Sk na zabezpečenie výstavby nájomných bytov ( 28 200 tis. Sk – dotácia z MV a RR SR, 57 440 tis. Sk – úver zo ŠFRB a 10 803 tis. Sk – vlastné zdroje mesta)

•	Zmena rozpočtu na položke rozvoj obcí
-	projektová dokumentácia vo výške 1 678 tis. Sk – domy smútku v Žiline a v Brodne
 
•	Zmena rozpočtu na položke verejné osvetlenie
-	rozšírenie a úprava verejného osvetlenia v Lesoparku Chrasť vo výške 609 tis. Sk

•	Zmena rozpočtu na položke rekreačné a športové služby 
-	výstavba dopravného ihriska na sídlisku Vlčince vo výške 4 000 tis. Sk
•	Zmena rozpočtu na položke divadlá
-	zníženie kapitálového príspevku o 200 tis. Sk ( navýšenie bežného príspevku )

•	Zmena rozpočtu na položke kultúrne domy 
-	oprava strechy KD Vranie  vo výške 600 tis. Sk

•	Zmena rozpočtu na položke pamiatková starostlivosť
-	navýšenie rozpočtu o výdavky v celkovej výške 2 985 tis.Sk v zmysle splátkového kalendára zmlúv o dielo ( socha J.M. Hurbana a fontána na Mariánskom námestí )
 
•	Zmena rozpočtu na položke ostatné kultúrne služby
-	 vybudovanie pilotného projektu vo výške 1 000 tis. Sk  – bezdrôtového rozhlasu v prímestskej časti  Žilina-Budatín, nakoľko jestvujúci  prímestský rozhlas je v dezolátnom stave a jeho oprava by si vyžadovala značné finančné prostriedky

•	Zmena rozpočtu na položke predškolská výchova – detské jasle
-	výdavky na rekonštrukciu DJ A. Kmeťa v Žiline vo výške 740 tis. Sk (666 tis. Sk – transfer z Eurofondov a 74 tis. Sk sú vlastné zdroje mesta)

•	Zmena rozpočtu na položke vzdelávanie
-	úprava – zníženie bežných výdavkov spolu o 970 tis. Sk a následné zvýšenie kapitálových výdavkov o 970 tis. Sk z dôvodu zmeny zaradenia podľa rozpočtovej klasifikácie

Finančné operácie
•	Zmena rozpočtu na položke splátky istiny
- navýšenie výdavkov z dôvodu prijatia úveru zo ŠFRB o 690 tis. Sk